Dokka er utdannet ved UiO, med hovedfag i medier og kommunikasjon (1993). Hun har arbeidet med film og filmdistribusjon ved Norsk filminstitutt og som filmkonsulent ved Nordnorsk filmsenter. I 2020 gikk Dokka fra Nordnorsk filmsenter i Tromsø, til Kristiansand, hvor hun ble leder for Sørnorsk filmsenter. Hun er æresmedlem av Norsk filmkritikerlag og har bl.a. skrevet for Klassekampen og Filmtidsskriftet Z. Hun satt i juryen ved utdeling av den internasjonale filmprisen under HUMAN internasjonale dokumentarfilmfestival i 2019.